Publication: Magyar Közlöny
Issue: MK-2006-162 (Year: 2006, Number: 162)
Era: 2004-2010
Section: Az elmúlt rendszer titkosszolgálati tevékenységének feltárásáról és az Állambiztonsági Szolgálatok Történeti Levéltára létrehozásáról szóló 2003. évi III. törvény (a továbbiakban: Ásztltv.) 3. § (1) bekezdése szerint a megfigyelt, a harmadik személy, a
Paragraph Index: 648

1982. évi 17. törvényerejû rendelet 6. § (1) bekezdésében foglaltakat, mely szerint, ha törvény másként nem rendelkezik, az anyakönyvi nyilvántartásokba betekintés csak olyan állami vagy önkormányzati szerv nevében eljáró személynek engedélyezhetõ, aki igazolja a betekintés célját és jogalapját, (nemcsak az érintett) a leszármazott sem tekinthet be az iratokba, így a vérségi kötelékbõl fakadó személyes adatát nem ismerheti meg. A Belügyminisztérium hosszú évek óta ígéri a szabályozás felülvizsgálatát, azonban ezideig érdemi változás sajnálatosan nem történt. (1931/K/2005) Mindennapi életünkkel kapcsolatos tudományos kutatások is gyakran vetnek fel adatvédelmi kérdéseket. Általában elegendõ természetesen a kutatáshoz a statisztikailag összesített adat, azonban olykor szükséges, hogy (legalább) a kutatás megindulásakor a résztvevõk azonosíthatók legyenek. Egy egyetemi kutatóintézet a hallgatók körében az Internet használatának módját és mértékét szolgáló felmérést készített elõ, és ezügyben fordult tanácsért a biztoshoz. A biztos válaszában kifejtette, hogy a teljes hallgatói kör által használható számítógépek internetes naplófájljainak vizsgálata akkor nem ütközik a személyes adatok védelmének szabályaiba, ha a vizsgálat nem köti össze a honlapok címét a felhasználó adataival (pl. jelszavával). A vizsgálatban részt vevõk adatainak védelmét különbözõ – az adatbázisok egymástól való elválasztását biztosító – kódolási eljárásokkal biztosítani kell, ellenkezõ esetben az érintettek ezirányú alkotmányos jogainak érvényesülése veszélybe kerül. (251/K/2005) A beadványozó eredeti kérdése nem erre irányult, mégis a levéltárak mûködésével volt kapcsolatos az az ügy, melyben a biztos az egyházak adatkezelését vizsgálta. A beadványozó azt kérdezte, hogy kötelesek-e az egyházak törölni az általuk kezelt adatokat az érintettek kérelmére. A kérdés több szempontból érdekes, feltehetõ akár úgy is: kérheti-e az a cselekvõképes állampolgár, akit csecsemõként megkereszteltek, hogy adatait késõbb töröljék? Válaszában a biztos mindenekelõtt leszögezte: az egyházak az Alkotmány és a lelkiismereti és vallásszabadságról, valamint az

Source: https://magyarkozlony.hu/hivatalos-lapok/8d84d09a422734829a809ca17d0e2bc7a9618071/dokumentumok/bc659edd643603e456e0b6ea48da97468fc77958/letoltes